परदेस आखदे गै सरला गी गाने दे ओ बोल चेतै आए जेड़े ब्याह कशा इक दिन पहलें हीरे गी मिलन गेदे रीकार्ड बजानै पर सुने हे। हीरे ने ओड़ करियै आखेया हा, “तेरै गितै नमें रीकार्ड नुआए हे, में सोचेया, मिलने गी औग तां बजाइयै सुनाग।” बोल मौके दे ‘परदेसी प्रीत कहां जाने ?’ सरला ने छन्दे कीते हे जे उसी रीकार्ड दा नम्बर दस्सी ओड़ो, पर हीरै ने आखेया, “ए बोल इयां गै चेतै रक्खेयां, दूऐ बारीं रीकार्ड बजाने च मजा नईं रौहना।”